《挽朱监庙明二首》
宋代·廖行之

人间世事最堪悲，有子骑鲸去不归。
客厩谩遗陶母荐，萱堂空对老莱衣。
黄金榜上嗟陈迹，白玉阶前泣断机。
赖有青毡存眼底，满庭兰玉侍亲闱。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。